Wildon
Wildon  je trgovište na jugu Austrije od 5,217 stanovnika, koji administrativno podpada pod Okrug Leibnitz.

Geografske karakteristike

Wildon leži na jugu Savezne zemlje Štajerske, na ušću rijeke Kainach u Muru u Gračanskoj kotlini.

Wildon je udaljen od centra Graza svega dvadesetak km južno.

Historija

Na brdu Schlossberg visokom 450 m leže dvije ruševine, stariju zovu Rimski toranj (Römerturm) on je dokumentiran još 1173., a druga koja je bila veće zdanje, prvi put je dokumentirana 1260. pod imenom Novum castrum, a izgorjela je nakon udara groma 1860. Ona je izgleda bila rezidencija tadašnjeg vladara Wildona. 
Na zapadnoj padini leže ruševine zamka Hengistburg.

Wildon je prvi put dokumentran 1219., a status trgovišta dobio je u 13. vijeku.

Znamenitosti

Najveća znamenitost Wildona je parohijska crkva koja je prvi put dokumentirana 1252., a obnovljena za baroka između 1671. - 76., i Freihaus zvani Donji zamak iz 1660.

Privreda
Najveći poslodavci u Wildonu su AKG Plastics proizvodnja i reciklaža plastike i Hereschwerke, građevinska firma koja se bavi ugradnjom solarnih panela.

Pored Wildona u Općini Lebring podignuta je 1988. hidroelektrana na Muri snage 20 MW.

Izvori

Vanjske veze 

 Službene stranice Wildona 
Gradovi i naselja Štajerske
Gradovi u Austriji